

PROJEKTS uz 11.11.2024.

Izskatīšanai: 13.11.2024. domes sēdē

 sagatavotājs: Vollijs Kuks

ziņotājs: Vollijs Kuks

LĒMUMS

Ādažos, Ādažu novadā

2024. gada 13. novembrī **Nr.** «DOKREGNUMURS»

**Par Ādažu novada pašvaldības domes piekrišanu zemes “Kadaga 7A”, Kadagā iegūšanai īpašumā**

Ādažu novada pašvaldības dome izskatīja sabiedrības ar ierobežotu atbildību “Resort Investments”, reģ. Nr. 40103296312 (turpmāk – Iesniedzējs), 04.11.2024. iesniegumu (pašvaldības reģ. Nr. ĀNP/1-11-1/24/5915 (turpmāk – Iesniegums), ar lūgumu izsniegt izziņu par domes piekrišanu nekustamā īpašuma “Kadaga 7A”, Kadaga, Ādažu pag., Ādažu nov., zemes (kad. Nr. 8044 005 0099) zemes (turpmāk- Zemesgabals) iegūšanai īpašumā. Iesniegumam pievienots 10.10.2024. Pirkuma līgums. Iesniegumā norādīts zemes turpmākās izmantošanas mērķis – komercdarbības objektu apbūve (restorāna darbības nodrošināšana).

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Pārdevēja īpašuma tiesība uz Zemesgabalu nostiprināta Rīgas rajona tiesas Ādažu pagasta zemesgrāmatas nodalījumā Nr. 1121.
2. Nekustamā īpašuma valsts kadastra informācijas sistēmā Zemesgabalam 0,1 ha platībā ar kadastra apzīmējumu 8044 005 0099 reģistrēts nekustamā īpašuma lietošanas mērķis “Komercdarbības objektu apbūve”, lietošanas mērķa kods 0801.
3. Atbilstoši Ādažu novada teritorijas plānojumam 2018.-2028. gadam (turpmāk - teritorijas plānojums) Zemesgabals atrodas Jauktas centra apbūves teritorijā (JC2), kurā atļauta komercdarbības objektu apbūve.
4. Uz Zemesgabalu neattiecas likuma „Par zemes privatizāciju lauku apvidos” 29. panta otrajā daļā minētie ierobežojumi. Iesniegumā norādītais Zemesgabalu turpmākās izmantošanas mērķis nav pretrunā ar teritorijas plānojumu.
5. Starptautisko un Latvijas Republikas nacionālo sankciju likuma 5. panta otrās daļas prasību izpildei SIA “Lursoft” 12.11.2024. tika pārbaudītas ziņas par Iesniedzēju. Subjekts sankciju sarakstos nav atrasts (avots - www.lursoft.lv).
6. Saskaņā ar likuma “Par zemes privatizāciju lauku apvidos” 28. panta ceturto daļu Iesniedzējs atbilstdarījumu subjekta raksturojumam, kurš zemi var iegūt īpašumā, ievērojot šā likuma [29. panta](https://likumi.lv/ta/id/74241#p29) otrajā daļā noteiktos ierobežojumus un [30. pantā](https://likumi.lv/ta/id/74241#p30) noteiktajā kārtībā. Zemesgabalā, atbilstoši pašvaldības teritorijas plānojumam, ir paredzēta apbūve.

Pamatojoties uz likuma „Par zemes privatizāciju lauku apvidos” 28. panta ceturto daļu, 29. panta otro daļu, 30. panta pirmo un otro daļu, Ādažu novada pašvaldības dome

**NOLEMJ:**

1. Izsniegt sabiedrībai ar ierobežotu atbildību “Resort Investments”, reģ. Nr. 40103296312, juridiskā adrese Ainažu iela 23 k-4 -1T, Saulkrasti, Saulkrastu nov., LV-2160, izziņu par Ādažu novada pašvaldības domes piekrišanu iegūt īpašumā nekustamā īpašuma “Kadaga 7A”, Kadaga, Ādažu pag., Ādažu nov., (kad. Nr. 8044 005 0099), apbūvēto zemes vienību 0,1 ha platībā ar kadastra apzīmējumu 8044 005 0099, ar turpmākās izmantošanas mērķi saskaņā ar teritorijas plānojumu – komercdarbības objektu uzturēšanai, lietošanas mērķa kods 0801.
2. Pašvaldības Centrālās pārvaldes Nekustamā īpašuma nodaļai sagatavot 1. punktā noteikto izziņu un pēc pašvaldības nodevas samaksas izsniegt iesniedzējam.
3. Lēmumu var apstrīdēt Administratīvajā rajona tiesā Baldones iela 1A, Rīga, LV-1007, mēneša laikā no tā spēkā stāšanās dienas (paziņošanas dienas adresātam).
4. Lēmuma izpildes kontroli veikt pašvaldības izpilddirektora vietniecei.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA

Izsniegt norakstus:

NĪN - V.Kuks @; GRN @; IDRV @

Vollijs Kuks, t. 24114151